Șamanul de la Capitoliu cere să fie eliberat. Motivul invocat de acesta.
"Protestatarul cu coarne" de la Capitoliu cere să fie eliberat. J. Chansley spune că mâncarea din penitenciar i-a făcut rău la stomac. Chansley s-a oferit chiar să depună mărturie împotriva fostului președinte. În timpul protestelor de la Capitoliu au murit 5 oameni.
Protestatarul cu coarne de la Capitoliu cere să fie eliberat. Ne aducem aminte, probabil, de shamanul Qanon, care a luat în brațe pupitrul din Senatul American când a fost luat cu asalt Capitoliul.Îl cheamă Jacob Chansley și cere clemență. El spune că are motive întemeiate: mâncarea din închisoare i-a făcut rău la stomac.Chansley a fost în greva foamei din cauza alimentelor nesănătoase, care ar fi împotriva credințelor sale șamanice. Greva foamei i-a făcut pe șefii penitenciarului să-i ofere, totuși, un meniu organic.